**Lecția de diligenție**

*Lorena Craia*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

gândurile unui filosof

nu se pot domestici

doar cu zahăr tos

cum nici pe șeful de partid

nu-l poți liniști

doar c-un os

dar îi pot arăta oase

care țin loc de case

mugurilor de ferigi

dacă la mine strigi

am desființat începuturile de apocalipsă

ale mamei, cu privirea fixă

îți pot arăta steagul

pe care îl întoarce noaptea pe dos

el se gândește tot la os

să nu care cumva

să-mi amintești de filosof

el și-a găsit odihna

în cartierul meu limitrof

20 noiembrie 2018, Constanța